cyanic-selkie/wikianc huggingface dataset:
พูแดจีแก
ต้นกำเนิด
พูแดจีแกเริ่มทำขึ้นในช่วงระหว่างสงครามเกาหลี และได้รับความนิยมอย่างมากภายหลังจากนั้น ในขณะที่ชาวเกาหลีประสบภาวะอาหารขาดแคลนในช่วงสงครามเกาหลี ชาวเกาหลีนำส่วนผสมที่เหลือทิ้งจากกองทัพอเมริกันเช่นเนื้อกระป๋องและฮอตดอกหรืออย่างอื่นที่หาได้มาผสมรวมกันแล้วรับประทาน โดยส่วนผสมทั้งหมดผสมในหม้อใบใหญ่แล้วต้ม ในช่วงแรกอาหารประเภทนี้ถูกเรียกว่า ชนซึนทัง (존슨 탕) ซึ่งได้ชื่อมาจากนามสกุลจอห์นสันของอดีตประธานาธิบดีสหรัฐอเมริกาลินดอน บี. จอห์นสัน กับคำว่า ทัง (탕, ) ซึ่งมีความหมายว่าซุป
เมืองอึยจ็องบู (ซึ่งเป็นเมืองที่ติดกับโซลทางทิศเหนือและมีฐานทัพอเมริกันหลายแห่ง) มีชื่อเสียงจากอาหารพูแดจีแก ในช่วงปลายคริสต์ศตวรรษที่ 20 ทางเมืองได้ออกข้อกำหนดให้เรียกชื่ออาหารนี้ว่า อึยจ็องบูจีแก เพื่อถอนคำว่า พูแด ซึ่งแปลว่ากองทัพหรืออะไรที่เกี่ยวกับการทหารออกไป มีเพียงร้านอาหารไม่กี่แห่งที่ปฏิบัติตามข้อกำหนดนี้ มิหนำซ้ำร้านอาหารบางแห่งยังเพียงแค่เติมชื่อเมืองโดยไม่ถอนคำว่า พูแด ออกไปเป็นชื่อ อึยจ็องบูบูแดจีแก และที่อึยจ็องบูยังมีถนนซึ่งมีชื่อเรียกว่า "ถนนอึยจ็องบูบูแดจีแก" เป็นถนนที่สองข้างทางเต็มไปด้วยร้านอาหารที่ขายพูแดจีแก
อภิวัฒน์ งั่วลำหิน
อภิวัฒน์ งั่วลำหิน (1 มิถุนายน พ.ศ. 2529 —) เป็นนักฟุตบอลอาชีพชาวไทย
ฤดูกาล 2562
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร อภิวัฒน์มีชื่อเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 12 มิถุนายน พ.ศ. 2562 อภิวัฒน์ลงเล่นเป็นตัวจริงครั้งแรกในไทยลีก ฤดูกาล 2562 ในนัดที่บุรีรัมย์เปิดบ้านเอาชนะพีทีที ระยอง ไปได้ 5–0 ต่อมาในวันที่ 14 สิงหาคม พ.ศ. 2562 โตโยต้า ลีกคัพ รอบรองชนะเลิศ ที่สนามกีฬาเฉลิมพระเกียรติ 72 พรรษา (มีนบุรี) อภิวัฒน์ทำหนึ่งประตูช่วยให้บุรีรัมย์เอาชนะหนองบัว พิชญ ไปได้ 2–0 ผ่านเข้าสู่รอบชิงชนะเลิศได้สำเร็จ
ฤดูกาล 2563–64
ในวันที่ 31 ตุลาคม พ.ศ. 2563 อภิวัฒน์ทำประตูแรกในไทยลีก ฤดูกาล 2563–64 ในนัดที่บุรีรัมย์เปิดบ้านแพ้เอสซีจี เมืองทอง ยูไนเต็ด 2–3 ประตูนี้เป็นประตูแรกที่เขายิงให้กับสโมสรในระดับลีกได้ และเป็นประตูแรกที่บุรีรัมย์ยิงใส่เอสซีจี เมืองทอง จากจังหวะลูกเตะมุม ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาทำแฮตทริกช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 9 กุมภาพันธ์ พ.ศ. 2564 เขาทำประตูที่ 2 ในลีก ช่วยให้บุรีรัมย์บุกเอาชนะการท่าเรือที่แพตสเตเดียม 2–1
ฤดูกาล 2564–65
วันที่ 24 พฤศจิกายน พ.ศ. 2564 การแข่งขันช้าง เอฟเอคัพ 2564–65 รอบ 32 ทีมสุดท้าย เขาทำประตูแรกในฤดูกาล ช่วยให้ทีมเปิดบ้านเอาชนะพราม แบงค็อกไปได้ 5–0 ผ่านเข้าสู่รอบ 16 ทีมสุดท้ายได้สำเร็จ
ระดับทีมชาติ
ในเดือนมิถุนายน 2556 อภิวัฒน์ลงเล่นให้กับทีมชาติไทยครั้งแรกในนัดกระชับมิตรพบกับเกาหลีเหนือ
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดเลย พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 4 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 1 ที่นั่ง โดยในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดเลย
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองเลยและอำเภอเอราวัณ
เขต 2
เขตเลือกตั้งที่ 2 ประกอบด้วยอำเภอผาขาว อำเภอภูกระดึง อำเภอภูหลวง อำเภอหนองหิน และอำเภอวังสะพุง (เฉพาะตำบลโคกขมิ้น ตำบลหนองหญ้าปล้อง และตำบลศรีสงคราม)
เขต 3
เขตเลือกตั้งที่ 3 ประกอบด้วยอำเภอนาแห้ว อำเภอด่านซ้าย อำเภอภูเรือ และอำเภอวังสะพุง (ยกเว้นตำบลโคกขมิ้น ตำบลหนองหญ้าปล้อง และตำบลศรีสงคราม)
เขต 4
เขตเลือกตั้งที่ 4 ประกอบด้วยอำเภอท่าลี่ อำเภอเชียงคาน อำเภอปากชม และอำเภอนาด้วง
ซาบู (นักมวยปล้ำ)
เทร์รี ไมเคิล บรังก์ (Terry Michael Brunk) เกิด 12 ธันวาคม ค.ศ. 1964 เป็นนักมวยปล้ำอาชีพชาวอเมริกันที่รู้จักดีในชื่อ ซาบู (Sabu) ซึ่งแสดงถึงชาวอาหรับอเมริกันบนสังเวียน เขาเป็นที่รู้จักกันดีในรูปแบบมวยปล้ำเอกซ์ตรีม เคยปล้ำให้กับสมาคม Extreme Championship Wrestling, Total Nonstop Action Wrestling และค่าย ECW ของ World Wrestling Entertainment เขาเป็นแชมป์ X-LAW International Champion และได้รับการว่าจ้างจาก Juggalo Championship Wrestling เขาเป็นแชมป์โลกเฮฟวี่เวททั้ง ECW World Heavyweight Championship และ NWA World Heavyweight Championship
บีม (หุ่นยนต์)
บีม (BEAM) คือหุ่นยนต์อัตโนมัติรูปแบบหนึ่งที่ไม่ได้อาศัยไมโครคอนโทรลเลอร์ในการควบคุมและประมวลผลสัญญาณเหมือนหุ่นยนต์ทั่วไป แต่อาศัยคุณสมบัติของวงจรแอนะล็อกอย่างง่าย (อย่างเช่น อุปกรณ์เปรียบเทียบ (Comparator) และ ออสซิลเลเตอร์ (Oscillator) )ในการสร้างสัญญาณสั่งให้ตัวขับ (actuator) ทำงานได้ กล่าวคือ เป็นการใช้วงจรอิเล็กโทรนิกแบบแอนะล็อกเลียนแบบการทำงานของระบบประสาทในสิ่งมีชีวิตในการสร้างสัญญาณไฟฟ้าเพื่อที่จะควบคุมอวัยวะต่างๆของตัวหุ่นยนต์ (ในที่นี้คือ มอเตอร์ และตัวขับไฮดรอลิก) โดยคำว่า B.E.A.M ย่อมาจาก B = Biology (ชีววิทยา), E = Electronics (อิเล็กโทรนิก), A = Aesthetics (สุนทรียศาสตร์) และ M =Mechanics (กลศาสตร์)
ผู้ริเริมแนวคิดหุ่นยนต์แบบบีมคนแรกคือ มาร์ค ทิลเดน (Mark Tilden) นักวิทยาศาสตร์ ประจำห้องทดลอง แห่งชาติ ลอส อลามอส (Los Alamos National Laboratory) โดยเริ่มเผยแพร่ในผลงานชื่อ เครื่องจักรที่มีชีวิต (Living Machines) ร่วมกับ Brosl Hasslacher
วงจรที่ใช้ในหุ่นยนต์บีม
วงจรที่ใช้บ่อยๆในหุ่นยนต์บีม ได้แก่
เอกสารอ่านเพิ่ม
สิทธิบัตร
หนังสือและผลงานตีพิมพ์
นางงามนานาชาติ 2017
นางงามนานาชาติ 2017 หรือ มิสอินเตอร์เนชันแนล 2017, ครั้งที่ 57 จัดขึ้นเมื่อวันที่ 14 พฤศจิกายน พ.ศ. 2560 ที่กรุงโตเกียว, ประเทศญี่ปุ่น ผู้ชนะคือ เควิน ลีเลียนา ประเทศอินโดนีเซีย ซึ่งผู้ได้รับการสวมมงกุฎโดยไคลี เวอร์โซซา ประเทศฟิลิปปินส์ เมื่อสิ้นสุดการแข่งขัน.
ผู้เข้าประกวด
69 ผู้แข่งขันที่ได้รับการยืนยันแล้ว:
ครอสโอเวอร์
ผู้เข้าแข่งขันที่เคยแข่งขันหรือจะแข่งขันในงานประกวดความงามนานาชาติอื่น ๆ :
จันทรุปราคา เมษายน พ.ศ. 2557
จันทรุปราคาเต็มดวง เกิดขึ้นในวันที่ 15 เมษายน พ.ศ. 2557 เป็นจันทรุปราคาแรกของจันทรุปราคาเต็มดวง 2 ครั้งในปี พ.ศ. 2557 และยังเป็นจันทรุปราคาครั้งแรกสำหรับอุปราคาที่อยู่ในเทแทรด (ปรากฏการณ์จันทรุปราคาเต็มดวง 4 ดวงติดต่อกัน) นั้นคือ 8 ตุลาคม พ.ศ. 2557, 4 เมษายน พ.ศ. 2558 และ 28 กันยายน พ.ศ. 2558
สำหรับปรากฏการณ์จันทรุปราคาในครั้งนี้ไม่สามารถมองเห็นได้ในประเทศไทย
ประวัติ
จันทรุปราคาเกิดขึ้นเมื่อดวงจันทร์เคลื่อนที่ผ่านเข้าไปในเงาของโลก เมื่อเริ่มเกิดคราสขึ้น เงาของโลกที่ดวงจันทร์สัมผัสครั้งแรกจะทำให้ดวงจันทร์มืดลงเล็กน้อย เงามืดจะเริ่ม "ครอบคลุม" ส่วนของดวงจันทร์ไปเรื่อย ๆ จนกระทั่งดวงจันทร์เริ่มเปลี่ยนเป็นสีแดง-น้ำตาลเข้ม (ซึ่งสีที่เกิดขึ้นจะแตกต่างกันไปขึ้นอยู่กับสภาพของชั้นบรรยากาศ) ดวงจันทร์จะปรากฏเป็นสีแดงเพราะการกระเจิงแสงของเรย์ลี (Rayleigh scattering) (เช่นเดียวกับการที่ดวงอาทิตย์ปรากฏเป็นสีแดงในขณะตก) และการหักเหแสงจากชั้นบรรยากาศโลกไปที่เงาบนดวงจันทร์
การจำลองการเกิดปรากฏการณ์แสดงให้เห็นถึงลักษณะที่ปรากฏโดยประมาณของดวงจันทร์ผ่านในเงาของโลก บริเวณตำแหน่งทางเหนือของดวงจันทร์จะอยู่ใกล้เคียงกับศูนย์กลางของเงาทำให้เป็นจุดที่มืดที่สุด และส่วนใหญ่ของดวงจันทร์จะปรากฏเป็นสีแดง
คำอธิบาย
เมื่อวันที่ 15 เมษายน พ.ศ. 2558 ดวงจันทร์เคลื่อนผ่านทางตอนใต้ของเงามืดของโลก ซึ่งส่วนใหญ่จะสังเกตได้จากซีกโลกตะวันตก รวมถึงทางทิศตะวันออกของออสเตรเลีย, นิวซีแลนด์, มหาสมุทรแปซิฟิก และอเมริกา ในมหาสมุทรแปซิฟิกตะวันตก ดวงจันทร์เคลื่อนผ่านเข้าไปในเงาคราสก่อนที่ดวงจันทร์จะขึ้นจากท้องฟ้า ส่วนในยุโรปและแอฟริกา ดวงจันทร์เริ่มเข้าสู่เงาคราสก่อนจะตกลับขอบฟ้าไป ส่วนดาวอังคารที่อยู่ในช่วงใกล้โลกมากที่สุด (opposition) มีโชติมาตร (magnitude) อยู่ที่ -1.5 ใกล้กับดวงจันทร์ทางทิศตะวันตกเฉียงเหนือที่ระยะ 9.5°  ดาวรวงข้าวอยู่ทางตะวันตกของดวงจันทร์ที่ระยะ 2° ส่วนดาวอาร์คตุรุสอยู่ทางเหนือของดวงจันทร์ที่ระยะ 32°, ดาวเสาร์อยู่ทางตะวันออกของดวงจันทร์ที่ระยะ 26°, และดาวแอนทาเรสอยู่ทางตะวันออกเฉียงใต้ของดวงจันทร์ที่ระยะ 44°
ดวงจันทร์เคลื่อนตัวเข้าสู่เงามัวของโลกในเวลา 4:54 น. (UTC) และเข้าสู่เงามืดในเวลา 5:58 น. (UTC) คราสเต็มดวงกินเวลาทั้งสิ้น 1 ชั่วโมง 18 นาที จาก 7:07 น. ถึง 8:25 น. (UTC) ช่วงเวลาที่คราสกินลึกที่สุดเกิดขึ้นในเวลา 7:47 น. (UTC) ณ เวลานั้น ดวงจันทร์อยู่บนจุดจอมฟ้า ใกล้กับหมู่เกาะกาลาปาโกสไปทางทิศตะวันตกเฉียงใต้ที่ระยะ 3,000 กิโลเมตร ต่อมาดวงจันทร์ออกจากเงามืดของโลกในเวลา 9:33 น. (UTC) และออกจากเงามัวในเวลา 10:38 น. (UTC)
แมกนิจูดของเงามืดที่สูงที่สุดคือ 1.2907 ขณะที่ทางตอนเหนือของดวงจันทร์เป็น 1.7 อาร์คนาที ทางใต้ของใจกลางเงามืดของโลก ในขณะที่ทางตอนใต้ของดวงจันทร์เป็น 40.0 อาร์คนาที จากศูนย์กลาง ส่วนแกมม่าของอุปราคานี้คือ -0.3017
จันทรุปราคาครั้งนี้เป็นสมาชิกของชุดซารอสดวงจันทร์ที่ 122 เป็นครั้งที่ 56 ในชุดอุปราคาทั้งหมด
เวลา
* ดิถีของเงามัวของอุปราคามีการเปลี่ยนแปลงลักษณะของดวงจันทร์เล็กน้อยเท่านั้น คนทั่วไปไม่สามารถสังเกตเห็นได้ชัด
† ดวงจันทร์ไม่สามารถมองเห็นได้ในเวลาส่วนนั้น ๆ ของเขตเวลาต่าง ๆ
มิสออราอินเตอร์เนชันแนล
มิสออราอินเตอร์เนชันแนล (Miss Aura International) เป็นการจัดประกวดความงามเวที 1 ของโลกดำเนินการโดย อัดนาน เซเคอร์ ที่เมืองอันตัลยา ประเทศตุรกี การประกวดนี้มีวัตถุประสงค์เพื่อส่งเสริม “ความงาม พฤติกรรม สมอง และร่างกาย” สำหรับผู้หญิงทั่วโลก เริ่มแรกงานนี้มีชื่อว่า มิสเคเมอร์อินเตอร์เนชันแนล ในปี 2018 ในรุ่นที่ 12 องค์กรได้เปลี่ยนชื่อและเปลี่ยนเป็น มิสออราอินเตอร์เนชันแนล
ปัจจุบันผู้ที่ดำรงตำแหน่งมิสออราอินเตอร์เนชันแนลคนปัจจุบันคือ Riskyana Hidayat จากประเทศอินโดนีเซีย
ฟุตบอลคนตาบอดชิงแชมป์โลก
การแข่งขันฟุตบอลคนตาบอดชิงแชมป์โลก (IBSA Blind Futball World Cup) เป็นการแข่งขันฟุตบอลคนตาบอดระหว่างประเทศที่ยิ่งใหญ่ที่สุด ภายใต้การควบคุมของคณะกรรมการกีฬาคนตาบอดสากล และ ฟีฟ่า จัดขึ้นทุกๆ 4 ปี จัดขึ้นเป็นครั้งแรกในปี ค.ศ. 1996
ภายหลังจากการแข่งขันรอบคัดเลือกตามทวีปต่างๆ มีทีมที่เข้าแข่งขันรอบสุดท้ายทั้งสิ้น 16 ทีม ดังนี้ ทวีปเอเชีย 3 ทีม ทวีปอเมริกาใต้ 1 ทีม โอเชียเนีย 1 ทีม ทวีปยุโรป 12 ทีม และเจ้าภาพ 1 ทีม
ดิ อเซนชัน
ดิ อเซนชัน (The Ascension) เป็นกลุ่มทีมมวยปล้ำอาชีพที่มีสมาชิกหมุนเวียนมากมาย แต่ในปัจจุบันมีเพียงแค่2คน ประกอบด้วยคอนเนอร์และวิกเตอร์
ก่อตั้งกลุ่ม
วันที่ 28 สิงหาคม 2011 ริคาร์โด โรดรีเกซได้ประกาศตั้งกลุ่มที่ชื่อดิ อเซนชัน'ขึ้น โดยมีสมาชิกคือ เคนเนธ แคเมรอน, คอเนอร์ โอ’ไบรอัน, ทีโท โคลอน และราเควล ดิแอช แมตช์แรกโดยมีสมาชิกทุกคนก็คือ แมตช์ที่แคเมรอน, โคลอน และโอ’ไบรอันโดยมีราเควล ดิแอชเป็นผู้จัดการ ชนะต่อทีมของซีเจ ปาร์เกอร์, ดอนนี มาร์โลว์ และจอห์นนี เคอร์ติส
ในเดือนตุลาคม ดิ อเซนชันไม่ได้มีความเกี่ยวข้องกับริคาร์โด และได้มีวีดีโอโปรโมทใหม่ คาแรกเตอร์ทั้งสี่คนที่ไม่มีริคาร์โดเปลี่ยมมาดูมืดมนมากขึ้น และช่วงท้ายเดือนพฤศจิกายน ดิ อเซนชันได้ถูกยุบกลุ่มไปเนื่องจาก โอ’ไบรอันได้รับบาดเจ็บ, โคลอนได้ถูกWWEเรียกตัวไปจับกลุ่มแทกทีมกับลูกพี่ลูกน้องของเขา ปรีโม, ดิแอชที่ได้ตำแหน่งเป็นควีน ออฟ เอฟซีดับเบิลยูก็ออกจากกลุ่มไป ส่วนแคเมรอนยังคงใช้กิมมิคดิ อเซนชันต่อไป
โอ’ไบรอัน และแคเมรอน
ในวันที่ 15 มีนาคม 2012 คอเนอร์ โอ’ไบรอันได้รีเทิร์นกลับมาในแมตช์ที่แคเมรอนเจอกับไบรอน แซกซ์ตันซึ่งแมตช์นั้นแคเมรอนแพ้เพราะผิดกติกาเนื่องจากโอ’ไบรอันออกมาก่อกวน ต่อมาแคเมรอนและโอ’ไบรอันได้จับกลุ่มแทคทีม โดยใช้ชื่อว่าดิ อเซนชันอีกครั้ง
วันที่ 6 มิถุนายน 2012 ดิ อเซนชันได้เดบิวต์กับค่ายเอ็นเอ็กที(NXT) โดยชนะไมค์ ดาลตันและซีเจ ปาร์คเกอร์ และต่อมาก็ได้เปิดศึกกับดิอูโซส์ อีกทั้งดิอเซนชันยังเอาชนะแทคทีมจากค่ายหลัก อย่างไทสัน คิดและจัสติน เกเบรียล ในตอนของNXT เมื่อวันที่ 3 ตุลาคม 2011 ถึงอย่างนั้นทีมนี้ก็ถูกยุบอีกครั้งเมื่อแคเมรอนถูกปล่อยสัญญาจากทางWWE ในวันที่ 30 พฤศจิกายน 2012 เนื่องจากถูกจับ ข้อหาเมาแล้วขับ
คอนเนอร์ และวิกเตอร์
ทำให้โอ’ไบรอันกลายเป็นนักมวยปล้ำเดี่ยว แต่ก็ยังใช้กิมมิคดิ อเซนชันอยู่ จนNXTของวันที่ 5 มิถุนายน 2013 ในแมตช์โอ’ไบรอันชนะอเล็กซ์ ไรลีย์ ริกค์ วิกเตอร์ได้ยืนอยู่บนทางเดินเปิดตัว และต่อมาวิกเตอร์ก็ได้กลายเป็นคู่หูอย่างเป็นทางการในNXTตอนของวันที่ 3 กรกฎาคม ดิ อเซนชันได้แชมป์เอ็นเอ็กซ์ทีแทคทีมมาในวันที่ 2 ตุลาคม และในวันที่ 8 ตุลาคม พวกเขาได้เปลี่ยนชื่อ คอนเนอร์ โอ’ไบรอัน(Connor O'Brian) เป็น คอนเนอร์(Konnor) และริกค์ วิกเตอร์(Rick Victor) เป็นวิกเตอร์(Viktor)
ขึ้นค่ายหลัก
หลังจากขึ้นมาค่ายหลักเต็มตัว ส่วนใหญ่ดิ อเซนชันจะได้ปล้ำกับนักมวยปล้ำท้องถิ่น และชนะไปด้วยเวลาเพียงไม่กี่นาที และด้วยความที่พวกเขาได้รับบทเป็นอธรรม เขาได้เปรียบตัวเองเหมือนตำนานของWWE อย่างเดอะ พาวเวอร์ ออฟ เพน, เดโมลิชัน และโรดวอร์ริเออร์ส
ในรอว์ตอนพิเศษ รอว์คืนสู่เหย้า(Raw Reunion) ที่ฉายวันที่ 19 มกราคม 2015 ดิ อเซนชันได้เผชิญหน้ากับนิว เวิลด์ ออเดอร์ ประกอบด้วยเควิน แนช, สก็อตต์ ฮอลล์ และเอกซ์-แพก ดิ อเซนชันคิดจะเล่นงาน แต่ถูกกลุ่มดิ เอพีเอ และเดอะนิวเอจเอาต์ลอวส์เล่นงานก่อน นำไปสู่แมตช์การปล้ำแทคทีมในศึกรอยัลรัมเบิล ระหว่างอเซนชัน และนิวเอจ เอาท์ลอว์ ซึ่งเป็นอเซนชันที่ชนะไป ในปี 2019 คอนเนอร์และวิกเตอร์ได้รับการปล่อยตัวออกจาก WWE ทำให้ทีมอเซนชันต้องยุติบทบาทลง
มารวน แฟลายนี
มารวน แฟลายนี-บากียูย (Marouane Fellaini-Bakkioui, ) เกิดเมื่อวันที่ 22 พฤศจิกายน ค.ศ. 1987 เป็นนักฟุตบอลชาวเบลเยียม ปัจจุบันเล่นให้กับสโมสรฟุตบอลชานตงไท่ชาน ในไชนีสซูเปอร์ลีกในตำแหน่งกองกลาง
Yes or No อยากรัก ก็รักเลย
Yes or No อยากรัก ก็รักเลย เป็นภาพยนตร์ไทยที่ออกฉายในปี พ.ศ. 2553 กำกับโดยสรัสวดี วงศ์สมเพ็ชรนำเสนอมุมมองการรักเพศเดียวกันในผู้หญิง เป็นเรื่องราวของนักศึกษามหาวิทยาลัยในที่ใช้ชีวิตอยู่ร่วมห้องพักเดียวกัน ดูแลกันจนพัฒนาความสัมพันธ์ไปเป็นความรัก บทภาพยนตร์ดัดแปลงมาจากหนังสือสองเล่มโดย ลลนล "Yes รักนี้ใช่เลย" และ "No ก็ว่าจะไม่รัก" โดยสำนักพิมพ์สีม่วงอ่อนและ ComeOn
Yes or No อยากรัก ก็รักเลย แสดงให้เห็นถึงการเปลี่ยนไปของตัวละครทีละขั้นและยอมรับการเปลี่ยนแปลงนั้นโดยตัวละครและคนรอบข้าง เดิมพายและแม่เกลียดทอม ส่วนคิมก็ไม่เคยชอบใครไม่ว่าหญิงหรือชาย เมื่อทั้งสองคนได้มาเป็นเพื่อนร่วมห้องพักกัน ความสัมพันธ์ก็พัฒนาไปเป็นลำดับ ขณะที่มีพี่แวนมาจีบพายและเจนมาจีบคิม คิมและพายต้องค้นหาตัวเองและฝ่าฟันอุปสรรคในบริบทของสังคมไทยเพื่อให้ได้มาซึ่งความรักที่ตนเองต้องการ จนในที่สุดสองคนก็รักกันและคบกันอย่างเปิดเผยโดยที่สังคมรอบข้างและคนใกล้ตัวรับรู้
เรื่องย่อ
พายมีปัญหากับเพื่อนร่วมห้องในหอพักจึงต้องย้ายมาอยู่ห้องเดียวกับคิม แรกทีเดียวนั้นพายรังเกียจที่คิมมีพฤติกรรมคล้ายทอม ทั้งหน้าตาและอากัปกิริยาคล้ายผู้ชาย จึงลากเทปสีแดงกั้นเขตในห้อง ห้ามมิให้คิมล่วงล้ำข้ามไปถึงตัวพาย คิมปฏิเสธว่าตนเองมิใช่ทอมและถามว่าทอมคืออะไร คิมบอกพายว่ายังไม่เคยชอบใครไม่ว่าหญิงหรือชาย และพูดต่อไปว่าถ้าเราชอบใครสักคน ชอบที่จะอยู่กับเขา ชอบที่จะเล่นกับเขา แต่เขาดันเป็นผู้หญิง เราก็กลายเป็นทอมเลยใช่หรือเปล่า แล้วความเป็นเราจะเปลี่ยนไปไหม เราก็ยังเป็นคนเดิม แต่จะมีใครมองเห็นบ้างไหมนอกจากจะตราหน้าว่าเราเป็นทอม
คิมผูกมิตรกับพายด้วยการทำอาหารในหม้อหุงข้าวแล้วชวนให้พายทาน โดยยื่นข้ามเส้นแดงไปให้ ทั้งสองจึงรู้จักกันมากขึ้น คิมเป็นคนชอบปลูกต้นไม้ ทำกับข้าว ส่วนพายชอบเลี้ยงปลา คิมได้โอกาสจึงถามพายว่าทำไมเลี้ยงปลาตัวเดียว พายจึงอธิบายให้ฟังว่าปลาดุต้องเลี้ยงตัวเดียว คิมจึงถือโอกาสแซวว่าเหมือนเจ้าของ และถามต่อว่ามีปลาที่เป็นทอมหรือปลาที่ไม่ชอบทอมบ้างไหม พายตอบได้เพียงว่ามีปลาที่รักเพศเดียวกัน แต่พายงอนไปเมื่อรู้ว่าคำถามถึงปลาที่ไม่ชอบทอมเป็นการกระทบตนอีก
คิมต้องตามหาร้านน้าอินเพราะพ่อฝากไวน์มาส่ง คิมหาร้านไม่พบจนในที่สุดพายต้องพาไปโดยถือเป็นการตอบแทนอาหารของคิม ตั้งแต่นั้นมาคิมก็ไปมาหาสู่ที่ร้านน้าอิน ทั้งไปทานขนม เล่นดนตรี และได้น้าอินเป็นที่พึ่งพิงทางจิตใจ
ฝนตกน้ำเข้าห้องพักของทั้งคู่ เตียงของพายเปียก คิมจึงข้ามเส้นแดงเข้าช่วยเหลือ และเสนอให้พายนอนเตียงคิม ส่วนคิมนอนพื้นได้เพราะคิมเป็นลูกชาวสวน จากนั้นฟ้าคะนองจนไฟฟ้าดับคิมจึงเข้าไปกอดพาย ทั้งสองจุดเทียนเล่นเงาเป็นรูปนกอยู่ในห้อง ความสัมพันธ์จึงพัฒนาขึ้นเป็นลำดับโดยไม่ถูกกีดกันโดยเส้นแดงแบ่งเขตอีกต่อไป ทั้งสองเรียนรู้ถึงสิ่งที่อีกฝ่ายชอบและไม่ชอบและเลื่อนเตียงมาติดกัน
คนอื่นเริ่มสังเกตเห็นถึงความสัมพันธ์และล้อเลียน จนวันหนึ่งพายหอมแก้มคิมประชดรุ่นพี่ที่พูดถากถางว่าเวลาจูบกันไม่ขนลุกบ้างหรือ คิมสีหน้าเคร่งเครียดไม่ตอบสนอง
พายมีพี่แวนซึ่งเป็นญาติห่างๆ มาคอยดูแล ส่วนคิมก็มีเจนซึ่งเป็นผู้หญิงมาชอบ ทำให้ความสัมพันธ์ของทั้งสองไม่ราบรื่น เพราะต่างก็งอนและเข้าใจผิดในฝ่ายตรงข้าม น้าอินเป็นที่ปรึกษาให้คิมและให้กำลังใจในการตัดสินใจ โดยสอนว่า อย่าให้ลักษณะท่าทางมากำหนดเรา เอาที่ใจเราเป็น ดูให้ดีจะได้ไม่ต้องเสียใจทีหลัง
คิมตัดสินใจบอกรักพายขณะที่รับอมยิ้มที่พายอมแล้วมาอมต่อ คิมพูดว่า "มันมีผีเสื้ออยู่ในท้องเราตั้งนานแล้ว" ซึ่งอ้างถึงคำพูดของพายที่ว่า หากเราชอบใครจะทำให้รู้สึกเหมือนมีผีเสื้ออยู่ในท้อง
พี่แวนเปรยกับคิมว่าแม่ของพายไม่ชอบทอมและพายคงไม่ชอบคิม ทั้งไม่ยอมทำอะไรที่ผิดธรรมชาติ จึงทำให้ทั้งคู่กระทบกระทั่งกัน คิมหนีออกไปท่ามกลางสายฝน พายตามตัวคิมกลับมาและเช็ดตัวให้ คืนนั้นทั้งสองคนก็ยอมรับกัน รุ่งขึ้นพายสับสน ใจหนึ่งหึงหวงคิม คิมจึงพูดว่าจะบอกเจนเพื่อไม่ให้เจนมายุ่ง แต่อีกใจหนึ่งพายยังไม่พร้อมที่จะเปิดเผยกับคนอื่น คิมบอกเพียงว่าเขารักพาย ไม่เห็นต้องอาย ไม่เห็นต้องกลัว
พายพาแม่ไปที่ห้อง พายต้องซ่อนรูปคู่ของทั้งสอง พอคิมเข้าไปที่ห้องก็โกหกว่าเป็นเพื่อนมายืมหนังสือเพราะเห็นท่าทีของแม่พายที่ไม่ชอบคิมอย่างมาก ถึงขนาดพูดว่า "แม่ขนลุกไปหมดเลย"
ช่วงสอบใกล้สิ้นสุด คิมไม่สบายใช้ผ้าปิดตานอนพักอยู่ที่ห้อง เจนสบโอกาสแอบเข้าถึงตัวคิมที่ห้อง พายสอบกลับมาเห็นทั้งสองคนนัวเนียกันจึงเข้าใจผิดและหนีกลับไปร้องไห้ที่บ้าน คิมบุกตามไปที่บ้าน พบแม่พายและขอโทษเรื่องที่โกหกว่าเป็นเพื่อนข้างห้อง คิมขอคบกับพาย แม่พายและพี่แวนจึงรับรู้เรื่องแต่ก็ไม่เห็นชอบ คิมกลับไร่อย่างไร้ความหวังเพราะต่อหน้าแม่ พายไม่กล้ายืนยันความสัมพันธ์ของทั้งคู่
พายตามมาขอคืนดีที่ไร่ พบพ่อคิมซึ่งก็ให้การสนับสนุนเต็มที่และภูมิใจในตัวคิมที่ได้แฟนสวย พายขอโทษคิม พายกลัวแม่ กลัวคนรอบข้าง แต่พายตัดสินใจได้แล้วว่าถ้ากลัวก็ต้องเสียคิมไป พายจึงบอกทุกคน และให้เหตุผลกับแม่ว่าความรักที่พายมีแต่แม่และพี่แวนไม่เหมือนความรักที่พายมีต่อคิม เพราะมันมี "ผีเสื้ออยู่ในท้อง" เหมือนอย่างที่แม่บอก พายจึงอยากให้โอกาสกับความรักนี้ คิมขอบคุณที่กล้ารักกัน ทั้งสองจึงกลับมาคืนดีกัน
พ่อคิมเห็นทั้งสองสรวมกอดกันจึงเปรยกับคนงานว่า หลานคนแรกข้าจะเป็นผู้หญิงหรือผู้ชาย คนงานตอบกลับว่า คนนะไม่ใช่ปลากัด
ขบวนการปกป้องวัว
ขบวนการปกป้องวัว (cow protection movement) เป็นขบวนการเคลื่อนไหวเชิงศาสนาและเชิงการเมืองที่มีเป้าหมายในการปกป้องวัว ซึ่งมีการฆ่าวัวนั้นได้รับการต่อต้านอย่างกว้างขวางในหมู่ชาวฮินดู ชาวพุทธ ชาวเชน และชาวซิกข์  การต่อต้านการฆ่าสัตว์ต่าง ๆ รวมทั้งวัวมีมาอย่างยาวนานในประวัติศาสตร์ของอินเดีย อย่างไรก็ตามวลี “ขบวนการปกป้องวัว” (Cow protection movement) นี้จะกล่าวถึงการเคลื่อนไหวในยุคปัจจุบัน อันเริ่มต้นมาตั้งแต่ยุคอาณานิคมอังกฤษ กิจกรรมต่อต้านการฆ่าวัวที่เก่าแก่ที่สุดย้อนกลับไปถึงกลุ่มชาวซิกข์ในปัญจาบเมื่อปี 1860s ที่ต่อต้านการฆ่าวัว  ขบวนการนี้ได้รับความนิยมในปี 1880s และนับจากนั้นก็ได้รับความสนใจและการสนับสนุนมากจาก สวามี ทยนันทะ สรัสวตี ผู้ก่อตั้งอารยสมาช ในช่วงปลายศตวรรษที่ 19 และจากมหาตมะ คานธี ในต้นศตวรรษที่ 20
นายกรัฐมนตรีเซอร์เบีย
นายกรัฐมนตรีเซอร์เบีย หรือเรียกอย่างเป็นทางการว่า ประธานรัฐบาลแห่งสาธารณรัฐเซอร์เบีย เป็นหัวหน้ารัฐบาลของสาธารณรัฐเซอร์เบีย มีอำนาจหน้าที่สั่งการหน่วยงานของรัฐบาล และเสนอนโยบายของรัฐบาลรวมทั้งรายชื่อคณะรัฐมนตรีต่อรัฐสภา การลาออกของนายกรัฐมนตรีจะทำให้คณะรัฐมนตรีพ้นจากตำแหน่ง
ขบวนการปกป้องวัว
ขบวนการปกป้องวัวนี้ได้รับการสนับสนุนอย่างกว้างขวางในหมู่ศาสนิกชนของศาสนาอินเดีย โดยเฉพาะศาสนาฮินดู แต่ถูกต่อต้านอย่างกว้างขวางในหมู่มุสลิม มีเหตุจลาจลเนื่องจากการปกป้องวัวนี้เกิดขึ้นจำนวนมากในปี 1880s - 1890s ในบริติชอินเดีย จลาจลฆ่าวัวเมื่อปี 1893 และ 1894 เกิดขึ้นในวัน Eid-ul-Adha ซึ่งเป็นเทศกาลอิสลามที่มีการฆ่าบูชายัญสัตว์เป็นส่วนหนึ่งของการเฉลิมฉลอง ขบวนการปกป้องวัวและความรุนแรงอันเนื่องจากขบวนการปกป้องวัวถือเป็นหนึ่งในที่มาของความขัดแย้งทางศาสนาในอินเดีย เอกสารทางประวัติศาสตร์เสนอว่าทั้งชาวฮินดูและมุสลิม ล้วนมอง “การปกป้องวัว” และ “การฆ่าวัว” เป็นอิสระทางศาสนาอย่างหนึ่ง
นายกรัฐมนตรีเซอร์เบีย
ผู้ดำรงตำแหน่งคนแรกคือ Matija Nenadović ซึ่งดำรงตำแหน่งเมื่อวันที่ 27 สิงหาคม พ.ศ. 2348 และนายกรัฐมนตรีคนปัจจุบัน คือ อานา เบอร์นาบิช ซึ่งได้รับการเสนอชื่อโดย อาเล็กซานดาร์ วูชิช อดีตนายกรัฐมนตรีและประธานาธิบดีคนปัจจุบัน และได้รับเลือกและแต่งตั้งโดยรัฐสภาเมื่อวันที่ 29 มิถุนายน พ.ศ. 2560 ปัจจุบัน เบอร์นาบิช เป็นหัวหน้าคณะรัฐมนตรีชุดที่สาม ซึ่งก่อตั้งขึ้นเมื่อวันที่ 26 ตุลาคม พ.ศ. 2565
ขบวนการปกป้องวัว
ถึงแม้ขบวนการปกป้องวัวจะเกี่ยวข้องกับอินเดียเป็นหลัก แต่ก็พบในประเทศพุทธอย่างศรีลังกาและเมียนมาร์มาตั้งแต่ยุคอาณานิคม ศรีลังกานับเป็นประเทศแรกในอินเดียใต้ที่ออกกฎหมายครอบคลุมการลงโทษเนื่องดัวยการทำร้ายวัวควาย ในปัจจุบันศรีลังกาห้ามการค้าขายวัวควายเพื่อการฆ่าและผลิตเป็นเนื้อ ตามเป็นผลมาจากการออกข้อกฎหมายที่จะช่วยสร้างความสามัคคีขึ้นในกลุมชาติพันธุ์หลัก 2 กลุ่มบนเกาะ คือชาวทมิฬและสิงหล ส่วนในประเทศอินเดียก็มีกฎหมายห้ามการฆ่าวัวควายในรัฐส่วนใหญ่ของประเทศ ยกเว้นเพียงเกรลา, เบงกอลตะวันตก และส่วนตะวันออกเฉียงเหนือของประเทศ
เอี้ยงเซียม
เอี้ยงเซียมในภาษาจีนแต้จิ๋วหรือเสวียนเซินในภาษาจีนกลาง อยู่ในวงศ์ Scrophulariaceae เป็นพืชที่ใช้เป็นยาสมุนไพรในแพทย์แผนจีน  รากแห้งด้านนอกเป็นสีเทาเหลือง  ข้างในเป็นสีน้ำตาลดำ กลิ่นคล้ายน้ำตาลไหม้ใช้ทำยาแก้อักเสบ ขับร้อน รากใช้เป็นยาระบายความร้อน ขจัดสารพิษ
พีระมิดเนเฟอร์อิร์คาเร
พีระมิดเนเฟอร์อิร์คาเร เป็นสุสานของราชวงศ์ที่ 5 ของอียิปต์โบราณที่สร้างไม่เสร็จซึ่งตั้งอยู่ในสุสานของอบูรศีร์ประเทศอียิปต์ หลังจากการสิ้นพระชนม์ของฟาโรห์เนเฟอร์อิร์คาเร พีระมิดที่ยังไม่เสร็จกลายเป็นสถานที่ฝังศพของกษัตริย์ฟาโรห์เนเฟอร์อิร์คาเร แม้ผู้สืบทอดจะมีการปรับแต่งใหม่ให้สมบูรณ์แต่ก็ยากเพราะมีโครงสร้างที่ซับซ้อน
พีระมิดแห่งนี้ถูกละเลยโดยนักโบราณคดีในสมัยก่อน การเจอพีระมิดครั้งแรกเจอโดยคาร์ล ริชาร์ด ผู้ซึ่งเรียกมันว่า Lepsius XXVI แต่การวิจัยเกิดขึ้นในปีพ.ศ. 2517 โดยทีมมหาวิทยาลัยในประเทศเช็ก มีการเจอรูปปั้นประกอบด้วยข้อมูลที่สำคัญเกี่ยวกับฟาโรห์เนเฟอร์อิร์คาเรพร้อมข้อความระยะสั้นว่า nTri bAw nfrf ra ("พระเจ้าเป็นอำนาจของเนเฟอร์อิร์คาเร") พีระมิดเนเฟอร์อิร์คาเรไกลที่สุดในทะเลทรายของพีระมิดแห่งอบิวเสียทั้งหมด เป็นพีระมิดที่มีขนาดเล็กที่สุดเป็นอันดับสองในประเทศอียิปต์รองจากจากพีระมิดแห่งเอนัส
พีระมิด
พีระมิดเนเฟอร์อิร์คาเรเริ่มต้นด้วยความยาว 65 เมตร (213 ฟุต) และอาจเป็นพีระมิดที่มีขนาดเล็กที่สุดเป็นอันดับสองในประเทศอียิปต์รองจากจากพีระมิดแห่งเอนัส ความสูงตามที่วางแผนไว้และความลาดเอียงด้านข้างไม่เป็นที่รู้จักเนื่องจากไม่ได้ยึดติดกับก้อนหิน พีระมิดควรได้รับแกนหลักที่ปกคลุมไปด้วยหินปูนที่ดี แต่การก่อสร้างไม่ได้ทำตามขั้นตอนที่ระบุไว้อย่างแรก
โครงสร้าง
พีระมิดไม่ได้ถูกสร้างขึ้นโดยตรงบนพื้นหิน แต่เป็นรากฐานที่ทำด้วยหินปูนขนาดใหญ่ เหล่านี้ถูกตัดออกจากพื้นหินในขณะขุดหลุมที่แกนพีระมิด หลุมนี้ได้รับโครงสร้างที่จำเป็น (ที่โดดเด่นที่สุดคือห้องที่ฝังพระศพ) ซึ่งเป็นเทคนิคการก่อสร้างที่ใช้กับพีระมิดราชวงศ์ที่ 5 ของอียิปต์โบราณ
ที่ฝังพระศพ
วิหารเล็กๆแห่งหนึ่งซึ่งตั้งอยู่ทางตะวันออกของพีระมิดถูกสร้างขึ้นในอาคารแรกของที่ฝังพระศพ หินปูนมีทิศทางทิศตะวันตกเฉียงใต้ ทางลาดชันช่วยให้สามารถเข้าสู่ทิศตะวันออกเฉียงใต้ได้ ที่ฝังพระศพนี้มีห้องโถงที่ได้รับมอบอำนาจและห้องพิธีกรรมสำหรับการฉาบปูน ภาพพิมพ์ของแท่นบูชาอยู่ในเวลานั้นสามารถตรวจสอบได้ ประตูลวงตั้งอยู่ที่ผนังด้านตะวันตกซึ่งมีจารึกที่ทำจากทองคำ
วิหารมีด
ถูกสร้างขึ้นนอกกำแพงด้านตะวันออกของวิหารทางตอนใต้และด้านใต้ของประตูทางเข้าที่สร้างขึ้นในช่วงที่สอง เป็นโรงฆ่าสัตว์เพื่อประกอบพิธีกรรมสำหรับบูชายัญสัตว์สำหรับฟาโรห์เนเฟอร์อิร์คาเร อาคารถูกสร้างขึ้นจากอิฐโคลนและผนังภายนอกมีมุมรอบ
ผนังกลม
ประกอบด้วยผนังอิฐขนาดใหญ่ที่มีมุมรวมกับบล็อกหินปูน ส่วนหนึ่งของศาลในมุมตะวันตกเฉียงเหนือถูกแยกออก วัตถุประสงค์ไม่มีใครทราบ
สถานที่ศักดิ์สิทธิ์ดวงอาทิตย์
สันนิษฐานว่ามันตั้งอยู่ที่ไหนสักแห่งใกล้อบิวเสียแม้ว่าจะไม่มีวันที่พบ หลังจากการสิ้นพระชนม์ของฟาโรห์เนเฟอร์อิร์คาเร ฟาโรห์เนเฟอร์อิร์คาเรให้ชื่อว่า hetep re ("Re's offering table") ตามจารึก
ศาสนเภทตะวันออก-ตะวันตก
ศาสนเภทตะวันออก-ตะวันตก (East–West Schism) เป็นมหาศาสนเภทระหว่างคริสตจักรตะวันออกกับคริสตจักรตะวันตกตั้งแต่ ค.ศ. 1054 จนแตกออกเป็นนิกายโรมันคาทอลิกและอีสเทิร์นออร์ทอดอกซ์
ในปี ค.ศ. 1965 สมเด็จพระสันตะปาปาปอลที่ 6 และอัครบิดรอะเทนากอรัสที่ 1 แห่งคอนสแตนติโนเปิล ต่างประกาศให้การขับอีกฝ่ายออกจากคริสตจักรที่เคยทำไว้เมื่อปี ค.ศ. 1054 เป็นโมฆะ แต่ทั้งสองคริสตจักรยังคงเป็นอิสระต่อกันในการปกครอง เมื่อคริสตจักรหนึ่งมีวันสมโภชสำคัญ อีกฝ่ายจะส่งตัวแทนมาร่วมพิธีเสมอ เช่น วันสมโภชนักบุญเปโตรและนักบุญเปาโลของฝ่ายคาทอลิก และวันฉลองนักบุญอันดรูว์ออกฝ่ายออร์ทอดอกซ์
นุง
ชาวนุง หรือ ชาวไทนุง เป็นกลุ่มชนซึ่งมีความคล้ายคลึงกันในหลายด้าน ทั้งด้านภาษา วัฒนธรรม และเครื่องแต่งกายแบบเดียวกัน และชนกลุ่มนี้มักอยู่ด้วยกันในหมู่บ้านกัน ที่พวกเขาซึ่งมักถูกเรียกว่าชาวไทนุง ชนกลุ่มนี้อาศัยอยู่ทางจังหวัดกาวบั่งและจังหวัดหลั่งเซิน และอาจถือได้ว่าชาวไทนุงเป็นพวกเดียวกับกลุ่มชาติพันธุ์ที่พูดภาษาตระกูลขร้า-ไทในท้องถิ่นต่าง ๆ ของประเทศเวียดนาม
ประเทศมาดากัสการ์ในโอลิมปิกเยาวชนฤดูร้อน 2014
ประเทศมาดากัสการ์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติมาดากัสการ์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศมาดากัสการ์ไม่ได้รับเหรียญรางวัล
กรีฑา
ผลการแข่งขันดังนี้ :
ยูโด
ผลการแข่งขันดังนี้ :
ว่ายน้ำ
ผลการแข่งขันดังนี้ :
สโมสรฟุตบอลกาญจนบุรี ซิตี้
สโมสรฟุตบอลกาญจนบุรี ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดกาญจนบุรี ปัจจุบันเล่นในไทยลีก 3
พระธรรมธีรราชมหามุนี
พระธรรมธีรราชมหามุนี เป็นราชทินนามสมณศักดิ์พระราชาคณะชั้นธรรมรูปหนึ่ง ปัจจุบันพระราชทานเฉพาะแก่พระภิกษุฝ่ายมหานิกาย
ประวัติ
ในทำเนียบ "ตำแหน่งพระราชาคณะในกรุงนอกกรุง ครั้งกรุงเก่า" ปรากฏชื่อพระครูสุธรรมธิราราชมหามุนี เป็นพระครูเจ้าคณะเมืองระยอง ขึ้นกับในคณะคามวาสีฝ่ายขวา ถึงรัชสมัยพระบาทสมเด็จพระพุทธยอดฟ้าจุฬาโลกมหาราช โปรดให้ลดสมณศักดิ์สมเด็จพระสังฆราช (ชื่น) ลงเป็นพระธรรมธิราราชมหามุนีว่าที่พระพนรัตน
ในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้พระจัน ที่เพิ่งถูกถอดจากสมณศักดิ์พระเทพโมลี กลับเป็นพระราชาคณะเสมอชั้นเทพที่พระธรรมธีระราชมหามุนี ถึง พ.ศ. 2495 พระเทพเมธี (ธีร์ ปุณฺณโก) จึงได้รับสมณศักดิ์เป็นพระราชาคณะชั้นธรรมที่พระธรรมธีรราชมหามุนีเป็นรูปแรก
รายนาม
ปัจจุบันมีพระเถระได้รับสมณศักดิ์ที่พระธรรมธีรราชมหามุนีรวมทั้งสิ้น 8 รูป ดังนี้
สถานีรถไฟลพบุรี
สถานีรถไฟลพบุรี เป็นสถานีรถไฟระดับ 1 อยู่ห่างจากสถานีรถไฟกรุงเทพเป็นระยะทาง 132.81 กิโลเมตร ตั้งอยู่ตำบลท่าหิน อำเภอเมืองลพบุรี จังหวัดลพบุรี สถานีลพบุรีเป็นเขตสิ้นสุดทางคู่ (กรุงเทพ-ชท.บ้านภาชี-ลพบุรี) เริ่มทางเดี่ยว (ลพบุรี-เชียงใหม่) แต่ปัจจุบัน (พ.ศ. 2563) กำลังก่อสร้างโครงการทางคู่ช่วงลพบุรี - ปากน้ำโพ โดยทางคู่ระหว่างสถานีบ้านกลับถึงสถานีโคกกระเทียมเป็นทางยกระดับขนานไปกับถนนเลี่ยงเมืองลพบุรี โดยคาดว่าจะเสร็จในปี พ.ศ. 2566
อี-โฟร์
อี-โฟร์ (E-Four; ย่อมาจาก Electrical 4WD System) หรือมีชื่ออื่นคือ eFour, AWD-i หรือ AWD-e ซึ่งถูกพัฒนาขึ้นโดยโตโยต้า หลักการทำงานคือล้อหน้าจะถูกให้กำลังโดยระบบไฮบริด ส่วนล้อหลังถูกให้กำลังโดยมอเตอร์ไฟฟ้าเฉพาะที่มีชุดควบคุมกำลังของตัวมันเองกับเกียร์ทดรอบและเฟืองท้าย ปริมาณของแรงบิดที่ส่งไปยังล้อหลังจะถูกปรับโดยชุดควบคุมอิเล็กทรอนิกส์ของรถตามสภาพการขับขี่โดยอัตโนมัติ นอกจากนี้อี-โฟร์ยังมีระบบเบรกที่คืนกำลังไฟฟ้าระหว่างการเบรกด้วย ในทวีปอเมริกาเหนือ โตโยต้าจะใช้คำว่า AWD-i (ย่อมาจาก All-Wheel Drive with Intelligence) แทนที่คำว่าอี-โฟร์  ระบบนี้จะไม่ส่งกำลังจากเครื่องยนต์สันดาปจากหน้ารถไปยังล้อหลัง แต่จะใช้มอเตอร์ไฟฟ้าในการส่งกำลังและแรงบิดไปยังล้อหลังเท่านั้น
รถยนต์รุ่นแรกที่ใช้ระบบอี-โฟร์คือโตโยต้า เอสติมา ไฮบริดรุ่นปี 2001 จากนั้นก็ได้ถูกใช้โดยรถโตโยต้าและเล็กซัสหลายรุ่นต่อมา เช่น โตโยต้า ราฟโฟร์รุ่นปี 2016 เล็กซัส เอ็นเอ็กซ์ 300h, เล็กซัส อาร์เอ็กซ์ 450h โตโยต้า พริอุส ออลวีลไดร์ฟ-อี (AWD-e) และโตโยต้า พริอุสรุ่นที่ห้าก็ได้มีการติดตั้งระบบนี้เป็นมาตรฐานในเครื่องยนต์ไฮบริด ในประเทศญี่ปุ่น โตโยต้า พริอุสที่ขับเคลื่อนสี่ล้อมีการจำหน่ายมาตั้งแต่ พ.ศ. 2558 แล้วโดยเพิ่มราคาจากรุ่นขับเคลื่อนสองล้อไปจำนวน 1,700 ดอลล่าร์สหรัฐ โดยอี-โฟร์ที่ใช้ในพริอุสนั้นทำให้รถมีน้ำหนักขึ้นเล็กน้อยแต่ไม่ได้ลดการประหยัดน้ำมันหรือลดพื้นที่ในห้องโดยสารเลย และในไม่กี่สัปดาห์ก่อนงานแสดงรถยนต์ลอสแองเจลิสในเดือนพฤศจิกายน พ.ศ. 2561 โตโยต้าออกข่าวประชาสัมพันธ์พร้อมข้อความและรูปภาพที่แสดงรถในสภาพแวดล้อมที่มีหิมะ พร้อมกับกล่าวว่าระบบอี-โฟร์จะเปิดตัวพร้อมกับรถยนต์รุ่นปี 2019 ในนำมาแสดงในงาน
น้ำแครนเบอร์รี
น้ำแครนเบอร์รี (cranberry juice) เป็นน้ำผลไม้เหลวของแครนเบอร์รี โดยทั่วไปผลิตขึ้นเพื่อให้มีการผสมน้ำตาล, น้ำ และน้ำผลไม้อื่น ๆ ซึ่งแครนเบอร์รี – ผลไม้ที่มีถิ่นกำเนิดในอเมริกาเหนือ – ได้รับการยอมรับว่ามีสีแดงสด, เป็นเอกลักษณ์, รสทาร์ต และมีความอเนกประสงค์ในการผลิตผลิตภัณฑ์ ผลิตภัณฑ์แครนเบอร์รีที่สำคัญ ได้แก่ แครนเบอร์รีแห้ง, ซอสแครนเบอร์รี, แครนเบอร์รีแช่แข็ง, ผงแครนเบอร์รี และน้ำแครนเบอร์รี
คำว่า "ค็อกเทลน้ำแครนเบอร์รี" หรือ "น้ำแครนเบอร์รีผสม" หมายถึงผลิตภัณฑ์ที่มีน้ำแครนเบอร์รีประมาณ 28 เปอร์เซ็นต์ โดยที่เหลือมาจากน้ำผลไม้เข้มข้นอื่น ๆ (โดยทั่วไปคือองุ่น, แอปเปิล หรือลูกแพร์), น้ำเปล่า และการเติมน้ำตาลเพื่อเพิ่มความน่ารับประทาน ผลิตภัณฑ์น้ำแครนเบอร์รีแคลอรีต่ำใช้สารให้ความหวานที่ไม่มีแคลอรี ความเปรี้ยวของน้ำแครนเบอร์รีเกิดจากโพลีฟีนอลผสมกัน ซึ่งรวมถึงฟลาโวนอยด์, โปรแอนโธไซยานิดิน, แอนโทไซยานิน, กรดฟีนอลิก และเอลลาจิแทนนิน
แม้จะมีชื่อเสียงมายาวนานในการให้ฤทธิ์ต้านเชื้อแบคทีเรียต่อการติดเชื้อในระบบทางเดินปัสสาวะ (UTIs) แต่น้ำแครนเบอร์รีก็ไม่มีผลพิสูจน์ดังกล่าว ตามที่คอเครนทบทวนการวิจัยทางคลินิกที่เสร็จสมบูรณ์ และคณะกรรมการทางวิทยาศาสตร์ของหน่วยงานความปลอดภัยด้านอาหารแห่งสภาพยุโรปซึ่งได้สรุปความสัมพันธ์ของเหตุและผลซึ่งไม่สามารถกำหนดได้ระหว่างการบริโภคแครนเบอร์รีกับความเสี่ยงของการติดเชื้อในระบบทางเดินปัสสาวะ
เอียวฮอง
เอียวฮอง อาจหมายถึง
ชื่อที่คล้ายคลึง
จอร์จี เวลคัม
จอร์จี วิลสัน เวลคัม คอลลินส์ (Georgie Wilson Welcome Collins; 9 มีนาคม ค.ศ. 1985 – ) เป็นนักฟุตบอลตำแหน่งสไตรเกอร์ชาวฮอนดูรัส ซึ่งเคยทำหน้าที่ร่วมกับสโมสรฟุตบอลราชนาวีในการแข่งไทยพรีเมียร์ลีก
เวลคัมเป็นนักฟุตบอลเพียงคนเดียว ที่ได้รับการเปิดตัวจากทีมชาติในการแข่งขันฟุตบอลลีกระดับชั้นที่สองของประเทศฮอนดูรัส
ผลงานในระดับอาชีพ
เวลคัมเริ่มเข้าแข่งขันในระดับอาชีพให้แก่สังกัดสโมสรฟุตบอลอาร์เซนัล (โรอาตัน) และได้รับการคว้าตัวเข้าร่วมทีมใหญ่ของประเทศฮอนดูรัสอย่างสโมสรฟุตบอลโมตากัวใน ค.ศ. 2008
เมื่อวันที่ 1 สิงหาคม ค.ศ. 2010 เวลคัมได้เดินทางไปยังกลาสโกว์เพื่อเริ่มทดสอบฝีเท้ากับทีมแชมป์สกอตแลนด์อย่างเรนเจอส์
ในเดือนมกราคม ค.ศ. 2011 เวลคัมได้รับการส่งไปยังอาแอ็ส มอนาโก ด้วยการให้ยืมตัวจากสโมสรฟุตบอลโมตากัว
ภายหลังจากที่ไม่ค่อยประสบความสำเร็จเมื่อครั้งทำหน้าที่ในประเทศโมนาโก เวลคัมได้เซ็นสัญญากับทีมกลุบอัตลัสซึ่งเป็นสโมสรในลีกเม็กซิกัน เป็นระยะเวลาหนึ่งปี โดยได้มีการประกาศการโอน ณ วันที่ 20 มิถุนายน ค.ศ. 2011 ซึ่งเขาได้กลับไปร่วมทีมโมตากวาก่อน เพื่อเข้าร่วมการแข่งขันรายการเคลาซูรา 2012
ในเดือนธันวาคม ค.ศ. 2013 สโมสรฟุตบอลปลาเตนเซได้ยืนยันว่าเวลคัมจะทำหน้าที่เป็นนักฟุตบอลตำแหน่งกองหน้าคนใหม่ให้แก่ทีม
ผลงานในระดับนานาชาติ
จากการเป็นกองหน้าร่างสูง เวลคัมได้มาเป็นส่วนหนึ่งของทีมชาติฮอนดูรัส ยู-23 ปี และผ่านการคัดเลือกเข้าสู่การแข่งขันฟุตบอลในโอลิมปิกฤดูร้อน 2008 เนื่องด้วยการทำประตูของเขาในนาทีที่ 108 ของการแข่งขัน ส่งผลให้ทีมชาติฮอนดูรัสได้กลายเป็นแชมป์คอนคาแคฟ ปรี-โอลิมปิก หลังจากชนะทีมเจ้าภาพอย่างสหรัฐอเมริกาด้วยผลการแข่งที่ 1 ประตูต่อ 0
เขาประเดิมสนามให้ทีมชาติเต็มตัวเมื่อวันที่ 22 พฤษภาคม ค.ศ. 2008 ในเกมกระชับมิตรกับทีมชาติเบลีซซึ่งเขาทำประตูได้หนึ่งในสองประตูสู่ชัยชนะ เวลคัมทำประตูได้อย่างยอดเยี่ยมให้แก่ฟุตบอลทีมชาติฮอนดูรัสในเกมกระชับมิตรกับทีมชาติลัตเวีย ซึ่งเป็นประตูที่กลายเป็นประตูชัยสำหรับกาตราโชส
จนถึงเดือนกุมภาพันธ์ ค.ศ. 2013 เขาติดทีมชาติไปทั้งหมด 31 นัด โดยทำได้ 4 ประตู เขาได้ลงเล่นให้กับทีมชาติของเขาในการแข่งฟุตบอลโลกรอบคัดเลือก 4 นัด รวมถึงได้ลงเล่นในโกปาเซนโตรเมริกานา 2011 และ 2013 ตลอดจนคอนคาแคฟโกลด์คัพ 2009 แต่ที่โดดเด่นที่สุด คือในเกมทั้งสามของฮอนดูรัสในฟุตบอลโลก 2010
ฟุตบอลในประเทศบราซิล
ฟุตบอลเป็นกีฬาที่นิยมมากที่สุดในบราซิลและเป็นส่วนสำคัญของเอกลักษณ์ประจำชาติ ฟุตบอลทีมชาติบราซิลชนะการแข่งฟุตบอลโลกห้าสมัย นับเป็นทีมที่ได้แชมป์รายการดังกล่าวมากที่สุด ทั้งในฟุตบอลโลก 1958, 1962, 1970, 1994 และ 2002 มีเพียงทีมชาติบราซิลและเยอรมนีเท่านั้นที่ประสบความสำเร็จในที่ผ่านเข้าสู่รอบคัดเลือกการแข่งขันฟุตบอลโลกได้ทุกสมัย แต่ทีมชาติบราซิลเป็นทีมเดียวที่มีส่วนร่วมในการแข่งขันฟุตบอลโลกทุกครั้ง ซึ่งเป็นหนึ่งในรายการโปรดที่ต้องการชนะทุกครั้งที่มีการแข่ง หลังจากที่ทีมชาติบราซิลเป็นแชมป์ฟุตบอลโลกครั้งที่สามในปี ค.ศ. 1970 ทีมนี้ได้รับถ้วยรางวัลชูล รีเมอย่างถาวร แต่ 365 วันก่อนการแข่งขันฟุตบอลโลก 2014 อันดับโลกฟีฟ่าของทีมชาติบราซิลได้ร่วงลงมาอยู่ในอันดับที่ 22 นับเป็นตำแหน่งต่ำสุดที่เคยได้รับ ทั้งนี้ ทีมชาติบราซิลยังเคยได้รับรางวัลเหรียญทองโอลิมปิก ในโอลิมปิกฤดูร้อน 2016 ที่จัดขึ้นในรีโอเดจาเนโร
สำหรับฝ่ายบริหารฟุตบอลในประเทศบราซิล คือ สมาพันธ์ฟุตบอลบราซิล
เขตรักษาพันธุ์สัตว์ป่าเขาสอยดาว
เขตรักษาพันธุ์สัตว์ป่าเขาสอยดาว (Khao Soi Dao Wildlife Sanctuary) เป็นเขตรักษาพันธุ์สัตว์ป่าในจังหวัดจันทบุรี มีพื้นที่ครอบคลุมเขาสอยดาวใต้ และเขาสอยดาวเหนือ ที่เป็นจุดสูงสุดสองแห่งในเทือกเขาจันทบุรี ซึ่งเป็นส่วนหนึ่งของเทือกเขาคาร์ดามอมซึ่งเป็นเทือกเขาหลักที่ตั้งอยู่ในประเทศกัมพูชา
พื้นที่ของเขตรักษาพันธุ์สัตว์ป่าประกอบไปด้วยป่าดิบชื้น ซึ่งเป็นป่าต้นน้ำของแม่น้ำจันทบุรี มีเนื้อที่ติดกับอุทยานแห่งชาติเขาคิชฌกูฏทางทิศใต้ ติดต่อกับอุทยานแห่งชาติเขาสิบห้าชั้น และเขตรักษาพันธุ์สัตว์ป่าเขาอ่างฤๅไนทางทิศตะวันตกเฉียงเหนือ
ภูมิประเทศ
พื้นที่เขตรักษาพันธุ์สัตว์ป่าเขาสอยดาวมีความลาดชันน้อย มีลักษณะเป็นแบบลูกคลื่นประกอบกับที่ลาดเชิงเขาต่อเนื่องจากภูเขา มีสายน้ำคือลำธารไหลต่อเนื่องตลอดทั้งปีจำนวน 2 สาย ซึ่งมีต้นน้ำมาจากเทือกเขาสอยดาว
ภูมิอากาศ
พื้นที่เขตรักษาพันธุ์สัตว์ป่าเขาสอยดาวเป็นรูปแบบของภูมิอากาศแบบมรสุมเขตร้อน ได้รับอิทธิพลจากลมมรสุมตะวันออกเฉียงเหนือ และลมมรสุมตะวันตกเฉียงใต้ ทำให้ประกอบด้วยฤดูที่โดดเด่นชัดทั้ง 3 ฤดู อุณหภูมิเฉลี่ย 26.8 องศาเซียลเซียส สูงสุดเฉลี่ย 31.6 องศาเซลเซียส
สัตว์ป่า
เขตรักษาพันธุ์สัตว์ป่าเขาสอยดาว เป็นเพียง IBA แห่งเดียวในประเทศไทยที่พบ นกกระทาดงจันทบูรณ์ (Chestnut-headed partridge) ซึ่งเป็นสัตว์ในกลุ่ม A2 คือกลุ่มที่มีการแพร่กระจายที่จำกัด (Restricted-range species) รวมถึงเป็นที่อยู่อาศัยของนกที่มีความสำคัญต่อการอนุรักษ์อีกหลายสายพันธุ์ ประกอบไปด้วย ไก่ฟ้าพญาลอ (Lophura diardi), นกกก (Buceros bicornis), นกคัคคูเหยี่ยวเล็ก (Hierococcyx vagans) ซึ่งที่กล่าวมานี้อยู่ในสถานะใกล้ถูกคุกคามในระดับโลก นอกจากนี้ยังมีนกที่มีสีสันสวยงามอย่าง นกแต้วแล้วใหญ่หัวสีน้ำเงิน (Blue-rumped Pittas) ซึ่งมีสถานะใกล้สูญพันธุ์ในประเทศไทย พบอาศัยอยู่เพียงที่นี่เท่านั้นเช่นกัน นอกจากนี้ยังพบนกอีกกว่า 128 ชนิดในพื้นที่เขตรักษาพันธุ์สัตว์ป่าเขาสอยดาว อาทิ นกแก๊ก ไก่ป่า นกกระทาดง นกขุนทอง นกพญาปากกว้าง และนกอพยพต่าง ๆ ในส่วนของสัตว์เลี้ยงลูกด้วยนมในเขตรักษาพันธุ์สัตว์ป่าเขาสอยดาว พบหลากหลายชนิดเช่นกัน อาทิ ช้างป่า เก้ง หมูหริ่ง ชะมด อีเห็น แมวป่า ลิงกัง ลิงลม พญากระรอกดำ รวมไปถึงสัตว์ที่อยู่ในสถานะถูกคุกคามในระดับโลก ประกอบไปด้วย ช้างเอเชีย (Elephas maximus indicus), เสือโคร่ง (Panthera tigris), เสือไฟ (Catopuma temminckii) และกระทิง (Bos gaurus) ก็ถูกพบที่นี่เช่นกัน สำหรับสัตว์ประเภทลิงนั้น ชะนีมงกุฎ (Hylobates pileatus) ถือเป็นสัตว์อีกชนิดที่โดดเล่นสำหรับเขตรักษาพันธุ์สัตว์ป่าเขาสอยดาว
ทรัพยากรป่าไม้
พื้นที่ป่าเกือบทั้งหมดของเขตรักษาพันธุ์สัตว์ป่าเขาสอยดาวเป็นป่าดิบชื้น ประกอบด้วยพันธุ์ไม้มีค่าหลากหลายชนิดขึ้นปะปนกันหนาแน่นพื้นที่ เป็นรูปแบบโครงสร้างป่าหลายชั้นเรือนยอด ประกอบด้วยไม้มีค่าทางเศรษฐกิจกระจายอยู่ทั่วไป
สถานที่ท่องเที่ยว
การเดินทางมาท่องเที่ยวเขตรักษาพันธุ์สัตว์ป่าเขาสอยดาว หากเดินทางจากตัวจังหวัดจันทบุรีจะอยู่ห่างจากอำเภอเมืองจันทบุรีประมาณ 70 กิโลเมตร เดินทางมาตามทางหลวงแผ่นดินหมายเลข 317 มุ่งหน้าจังหวัดสระแก้ว โดยเลี้ยวซ้ายที่กิโลเมตรที่ 22 ก่อนถึงตลาดปะตง และเดินทางเข้ามาอีก 4 กิโลเมตร จะถึงที่ทำการสำนักงานเขตรักษาพันธุ์สัตว์ป่าเขาสอยดาว
น้ำตกเขาสอยดาว
น้ำตกเขาสอยดาว อยู่ภายในพื้นที่เขตรักษาพันธุ์สัตว์ป่าเขาสอยดาว มีจำนวน 16 ชั้น เหมาะกับการชมผีเสื้อและศึกษาพรรณไม้ เนื่องจากมีพื้นที่ที่มีความหลากหลาย ทั้งป่าเบญจพรรณ ป่าเต็งรัง รวมถึงมีต้นไม้ยักษ์ หรือต้นพระเจ้าห้าพระองค์ อยู่ทางขวาของน้ำตกห่างไปประมาณ 200 เมตรจากน้ำตกชั้นแรก ลำต้นมีขนาดใหญ่ประมาณ 20 คนโอบ
การเยี่ยมชมน้ำตก นักท่องเที่ยวสามารถเดินเท้าขึ้นไปชมได้ถึงชั้นที่ 9 ระยะทางประมาณ 2.5 กิโลเมตร ใช้เวลาประมาณ 2 ชั่วโมง ส่วนชั้นที่ 10 - 16 จะต้องมีเจ้าหน้าที่นำทางขึ้นไป ระยะทางประมาณ 2 กิโลเมตร ใช้เวลาประมาณ 1 ชั่วโมง
การเดินทางมายังน้ำตกเขาสอยดาว ตัวน้ำตกห่างจากที่ทำการเขตรักษาพันธุ์สัตว์ป่าเขาสอยดาวประมาณ 4 กิโลเมตร เปิดให้เข้าชมเวลา 09.00 - 16.00 น.
ศูนย์ศึกษาธรรมชาติและสัตว์ป่าเขาสอยดาว
การเดินทางมายังศูนย์ศึกษาธรรมชาติและสัตว์ป่าเขาสอยดาว อยู่ห่างจากที่ทำการเขตรักษาพันธุ์สัตว์ป่าเขาสอยดาวประมาณ 500 เมตร เปิดทำการทุกวัน ไม้เว้นวันหยุดนักขัตฤกษ์ ตั้งแต่เวลา 08.30 - 17.00 น.
ผู้อยู่เหนือเงื่อนไข?
ผู้อยู่เหนือเงื่อนไข? เป็นนวนิยายอิงประวัติศาสตร์ที่แต่งโดย สุภา ศิริมานนท์ ใช้นามปากกา ษี บ้านกุ่ม เมื่อ พ.ศ. 2496 ระหว่างที่ถูกคุมขังอยู่เป็นเวลา 60 วัน เนื่องจากเป็นผู้ต้องสงสัยในคดีกบฏสันติภาพ เมื่อวันที่ 10 พฤศจิกายน พ.ศ. 2495 แต่งแล้วเสร็จตั้งแต่วันที่ 18 กรกฎาคม พ.ศ. 2496 แต่ไม่มีโอกาสได้ตีพิมพ์ตลอดชีวิตของผู้เขียน ได้ตีพิมพ์ครั้งแรกเมื่อ พ.ศ. 2545 โดยสำนักพิมพ์มูลนิธิเด็ก มีวิทยา ว่องสกุล เป็นบรรณาธิการ จากการผลักดันของ จินดา ศิริมานนท์ ภริยาของผู้เขียน หลังจากสุภาเสียชีวิตไปแล้ว 16 ปี
ผู้อยู่เหนือเงื่อนไข? แต่งขึ้นโดยอ้างอิงเอกสารสมุดข่อยที่ตกทอดในตระกูลสุนทรโรหิต และสืบทอดมาถึงหลวงสุภาเทพ (โต สุนทรโรหิต) บิดาของจินดา ศิริมานนท์ ซึ่งบันทึกเหตุการณ์ที่เกิดขึ้นในช่วงปลายรัชกาลสมเด็จพระเจ้ากรุงธนบุรี ที่ขัดแย้งกับประวัติศาสตร์ที่บันทึกในพระราชพงศาวดาร แต่สอดคล้องกับเรื่องเล่าในท้องถิ่นแถบจังหวัดนครศรีธรรมราช ที่ว่าสมเด็จพระเจ้ากรุงธนบุรี มิได้ถูกสำเร็จโทษและเสด็จสวรรคต โดยสมเด็จเจ้าพระยามหากษัตริย์ศึก แต่ได้เสด็จลงเรือสำเภาไปประทับที่วัดเขาขุนพนม จังหวัดนครศรีธรรมราช เรื่องราวในหนังสือ บางส่วนอ้างอิงถึงเรื่องสั้น "ใครฆ่าพระเจ้ากรุงธน" ของ หลวงวิจิตรวาทการ ซึ่งตีพิมพ์เมื่อ พ.ศ. 2480
เรื่องย่อ
นวนิยายกล่าวถึงเหตุการณ์ที่เกิดขึ้นในคืนแรม 9 ค่ำ เดือน 5 ปีขาล จุลศักราช 1144 ตรงกับวันที่ 6 เมษายน พ.ศ. 2325 ขณะที่สมเด็จพระเจ้ากรุงธนบุรี ทรงถูกพระยาสรรค์ก่อการกบฏ ตั้งแต่เดือนมีนาคม พ.ศ. 2324 และทรงถูกบังคับให้ออกผนวช และคุมพระองค์ไว้ที่พระอุโบสถวัดอรุณราชวราราม สมเด็จพระเจ้ากรุงธนบุรีทรงได้รับความช่วยเหลือจากภิกษุลึกลับ 5 รูป และทรงประทับเรือพาย พร้อมด้วยฝีพาย 4 คน ออกมาจากกรุงธนบุรี เพื่อไปประทับเรือใบของ "คุณพัด" (เจ้าพระยาพัฒน์ ผู้ครองเมืองนครศรีธรรมราช) ผู้เป็นสามีของคุณนวล พี่สาวของคุณเล็กและคุณฉิม พระชายาสมเด็จพระเจ้ากรุงธนบุรี ที่จอดรออยู่ที่ตำบลปากลัด (อำเภอพระประแดง) เมืองสมุทรปราการ เพื่อทรงหลบหนีไปเมืองนครศรีธรรมราช
สมเด็จพระเจ้ากรุงธนบุรี ทรงทราบในเวลาต่อมาว่า ภิกษุทั้ง 5 นั้น แท้ที่จริงเป็นพระสหายเก่าตั้งแต่ครั้งอุปสมบทที่วัดโกษาวาส เมื่อ พ.ศ. 2297 ในช่วงกรุงศรีอยุธยาตอนปลาย มีชื่อว่า "สิงห์ขาม" (แกละดำ) "ปางทราย" (แกละขาว) "สีเหล็ก" (เอกจิโตภิกขุ) "หินขาบ" (แกละแดง) และคนสุดท้ายคือ "หลวงอาสาศึก" (บุญคง) ซึ่งไม่ได้เดินทางกลับมาด้วย  หลวงอาสาศึกซึ่งมีรูปพรรณคล้ายคลึงกับสมเด็จพระเจ้ากรุงธนบุรี ได้เสียสละปลอมตัวเป็นพระองค์อยู่ในที่คุมขัง และยอมถูกสำเร็จโทษแทนสมเด็จพระเจ้ากรุงธนบุรี
แผนการช่วยเหลือสมเด็จพระเจ้ากรุงธนบุรี อยู่ในการรับรู้ของหลวงสรวิชิต (เจ้าพระยาพระคลัง (หน)) ซึ่งวางแผนจะตลบหลัง โดยส่งทหารมอญรับจ้างพายเรือติดตาม เพื่อหวังรุมลอบปลงพระชนม์ รวมทั้งส่งทหารมอญส่วนหนึ่งลอบโจมตีเรือใบของคุณพัด แต่คุณพัด กับสิงห์ขามซึ่งเป็นหัวหน้ากลุ่ม รู้เท่าทันแผนการ วางแผนต่อสู้ และฆ่าทหารรับจ้างเหล่านั้นตายทั้งหมด
นวนิยายจบลงที่ สมเด็จพระเจ้ากรุงธนบุรี เสด็จขึ้นเรือใบของคุณพัด และทรงร่ำลาผู้ช่วยเหลือทั้งสี่คน
คอนเนอร์
ไรอัน ปาร์มีเตอร์ (Ryan Parmeter; 6 กุมภาพันธ์ ค.ศ. 1980) นักมวยปล้ำอาชีพชาวอเมริกันที่เซ็นสัญญากับWWEในนาม คอนเนอร์ (Konnor) เป็นแท็กทีมร่วมกับวิกเตอร์ในนามดิ อเซนชัน และเป็นแชมป์แท็กทีม NXTที่ยาวนานที่สุดร่วมกัน เคยเข้าร่วมแข่งขันNXTซีซั่น4 โดยใช้นาม คอเนอร์ โอไบรอัน (Conor O'Brian)
เอียวฮอง (จ๊กก๊ก)
ประวัติช่วงต้น
เอียวฮองเป็นชาวอำเภออู่หยาง (武陽) เมืองเฉียนเว่ย์ (犍為) ซึ่งตั้งอยู่ในเขตเผิงชาน มณฑลเสฉวนในปัจจุบัน เมื่อเล่าเจี้ยงเป็นเจ้ามณฑลของมณฑลเอ๊กจิ๋ว เอียวฮองได้รับราชการในหลายเมืองต่อเนื่องกัน หลังเล่าปี่เข้ายึดครองมณฑลเอ๊กจิ๋วได้ ลิเงียมเสนอชื่อให้เอียวฮองเป็นเจ้าหน้าที่ปกครอง (功曹 กงเฉา) ภายหลังลิเงียมต้องการย้ายที่ว่าการเมืองเฉียนเว่ย์ แต่เอียวฮองคัดค้านอย่างหนักแน่น และท้ายที่สุดความเห็นของเอียวฮองก็ถูกเพิกเฉย ต่อมาเอียวฮองลาออกจากตำแหน่งเจ้าหน้าที่ปกครอง แต่ลิเงียมยังคงเสนอชื่อให้เอียวฮองมารับตำแหน่งเป็นขุนนางในนครหลวงของมณฑล
บรรณานุกรม
228
เอลูรู
เอลูรู (Eluru) หรือ เอลลอร์ (Ellore) เป็นเมืองและที่ตั้งของสำนักงานอำเภอโคทาวรีตะวันตกในรัฐอานธรประเทศ ประเทศอินเดีย เป็นหนึ่งใน14 องค์การเทศบาลในรัฐ และเป็นที่ตั้งของสำนักงานเตห์สิลเอลูรูมณฑลในสำนักงบประมาณภาคเอลูรู เอลูรุตั้งอยู่บนฝั่งของแม่น้ำตัมมิเลรู เป็นที่รู้จักดีจากพรมขนสัตว์และหัตถกรรมท้องถิ่น ในปี 2011 มีประชากร 217,876 คน
เอลูรูมีประวัติศาสตร์ย้อนกลับไปถึงศตวรรษที่สอง และเคยเป็นส่วนหนึ่งของอาณาจักรกลิงคะและเคยเป็นราชธานีของอาณาจักรเวงคี
ศัพทมูล
สมัยเมืองนี้อยู่ภายใต้อาณาจักรพุทธ เวงคี เป็นราชธานีที่มีชื่อว่า 'เหลาปุรี' (Helapuri) ชื่ออื่น ๆ ของเมือง เช่น 'เอลูร์' (Elure)
แคมโซดา
แคมโซดา (CamSoda) เป็นแพลตฟอร์มหนึ่งสำหรับถ่ายทอดสดเว็บแคม
แคมโซดาเริ่มดำเนินการโดยดารอน ลุนดีน (Daron Lundeen) ใน พ.ศ. 2557 แพลตฟอร์มนี้เป็นสถานที่สำหรับถ่ายทอดสื่อสด (livestream) ทั้งเนื้อหาสำหรับผู้ใหญ่และที่ไม่ใช่ แคมโซดาเป็นแพลตฟอร์มแรกที่ให้บริการถ่ายทอดสดความเป็นจริงเสมือนแบบ 360 องศา  และมีบริการจัดหาผลิตภัณฑ์ที่เกี่ยวข้องกับความจริงเสมือน   เทคโนโลยีหน้าจอสัมผัส  เซ็กส์ทอยแบบอินเตอร์แอคทีฟและผลิตภัณฑ์ที่ควบคุมด้วยบิทคอยน์และอีเธอเรียม
ศิวรุต ผลหิรัญ
ศิวรุต ผลหิรัญ (23 กันยายน พ.ศ. 2539 —) เป็นนักฟุตบอลอาชีพชาวไทย ปัจจุบันเล่นให้กับนครศรีฯ ยูไนเต็ด ในไทยลีก 3 ตำแหน่งปีก
บุรีรัมย์ ยูไนเต็ด (ยืมตัว)
ในวันที่ 23 พฤษภาคม 2561 บุรีรัมย์ ยูไนเต็ด ยืมตัวศิวรุต ผลหิรัญ จากราชบุรี มิตรผล ด้วยสัญญา 6 เดือน โดยเขาจะสวมเสื้อหมายเลข 27
อูรีเอล
อูรีเอล (אוּרִיאֵל, Uriel, Ουριήλ, ความหมาย: พระเจ้าคือแสงแห่งเรา) เป็นหนึ่งในอัครทูตสวรรค์ของศาสนายูดาห์และศาสนาคริสต์ อูรีเอลเป็นทูตสวรรค์แห่งการล้างบาป และเป็นหนึ่งในบรรดาทูตสวรรค์หน้าพระพักตร์ หมายถึงทูตสวรรค์ที่ได้รับอนุญาตให้ยืนอยู่หน้าบัลลังก์พระเจ้าได้ ซึ่งมีอยู่ด้วยกันสิบองค์คือ คือ ซูรีเอล, เยโฮเอล, ซางาเอล, อคาทรีเอล, เมทาตรอน, เยเฟเฟีย, มีคาเอล, กาบรีเอล, ราฟาเอล และนาธาเอล บางครั้งอูรีเอลยังถูกจัดให้อยู่ในทูตสวรรค์คณะเครูบและคณะเสราฟิม เขาคอยเฝ้ามองภัยร้ายต่างๆยืนอยู่หน้าประตูแห่งเอเดนพร้อมด้วยดาบเพลิง อูรีเอลยังได้รับการกล่าวถึงว่าเป็นหนึ่งในทูตสวรรค์ที่ฝังศพให้แก่อาดัมและอาเบลบนสวรรค์
ในหนังสือเอโนค ได้ระบุไว้ว่า อูรีเอล, ราฟาเอล และกาบรีเอล ได้ให้การต่อพระเจ้าถึงมลทิลของพงษ์พันธุ์มนุษย์ที่แปดเปื้อนจากการสมสู่กับเทวดาตกสวรรค์ (เรียกว่าพวก เนฟิล) พระเจ้าจึงบันดาลให้เกิดน้ำท่วมโลกเพื่อชำระล้างโลก ในการนี้พระเจ้าส่งอูรีเอลไปหาโนอาห์เพื่อแจ้งถึงการพิพากษากล่าว
ในพันธสัญญาเดิมตอนภัยพิบัติแห่งอียิปต์ พระเจ้าได้แจ้งแก่โมเสสให้วงศ์วานอิสราเอลนำเลือดแกะไปป้ายที่ประตู เพื่อที่กองทัพพระเป็นเจ้าจะได้ละเว้นไม่สังหารคนในบ้านหลังนั้น อูรีเอลเป็นทูตสวรรค์ที่ตรวจตราประตูบ้านในเหตุการณ์ครั้งนั้น นอกจากนี้ อูรีเอลยังเป็นผู้ถือกุญแจสู่นรกในช่วงกาลสิ้นสูญและนำพาอับราฮัมเดินทางไปยังตะวันตก
รายชื่อบุคคลในยุคสามก๊ก (ฮ)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ฮ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
เดอะ เมสเซจ
เดอะ เมสเซจ (The Message الرسالة Ar-Risālah; รู้จักกันในชื่อ มูฮัมมัด ศาสดาแห่งอิสลาม) เป็นภาพยนตร์ประวัติศาสตร์ที่เกี่ยวกับศาสดามุฮัมมัด กำกับโดยมุสตาฟา อักกาด โดยเผยแพร่รุ่นภาษาอาหรับในปี 1976 และรุ่นภาษาอังกฤษในปี 1977
ภาพยนตร์เรื่องนั้ถูกคัดเลือกรางวัลออสการ์ สาขาดนตรีประกอบภาพยนตร์ยอดเยี่ยม ของงานประกาศผลรางวัลออสการ์ ครั้งที่ 50 กำกับโดยมอริส ฌาร์ แต่เสียรางวัลให้กับสตาร์ วอร์ส (กำกับโดย จอห์น วิลเลียมส์)
การพรรณนาถึงมูฮัมมัด
เนื่องจากมีความเชื่อของมุสลิมที่มีต่อการพรรณนาถึงมูฮัมมัด จึงไม่แสดงใบหน้าและเสียงของท่าน เนื่องจากเป็นที่ต้องห้ามในศาสนาอิสลาม ดังนั้นจึงมีคำแนะนำก่อนที่จะฉายภาพยนตร์ว่า:
"ผู้ผลิตภาพยนตร์เรื่องนี้ให้เกียรติประเพณีของชาวมุสลิมซึ่งถือว่าการเปิดเผยตัวตนของท่านศาสดาเป็นสิ่งที่ต้องห้ามทั้งทางจิตวิญญาณและข้อความของท่าน ดังนั้น ภาพของมุฮัมมัดจึงไม่ถูกแสดง (หรือได้ยิน)"
กฎนี้ได้รวมถึงภรรยาของมูฮัมมัด, ฟาฏิมะฮ์, ลูกเขย, และเคาะลีฟะฮ์รอชิดีน (อะบูบักร์, อุมัร, อุสมาน และอะลี).จึงทำให้เหลือแค่ฮัมซะฮ์ (แอนโทนี ควินน์) ลุงของมูฮัมหมัด และซัยด์ (เดเมียน โทมัส) ลูกบุตรบุญธรรมของท่านเป็นตัวประกอบ ในระหว่างสงครามบะดัร และสงครามอุฮุด ฮัมซะฮ์เป็นคนคุมกองทัพ ถึงแม้ว่าผู้คุมจริงนั้นคือมูฮัมมัดก็ตาม
เมื่อไรก็ตามที่ถึงบทของมูฮัมมัด จะมีการเล่นออร์แกนให้มีเสียงเบา ในขณะที่คำพูดของท่าน จะมีคนอื่นมาพูดแทนเช่น ฮัมซะฮ์ ซัยด์ หรือบิลาล และในขณะที่ในภาพยนตร์ได้เรียกท่านนั้น จะมีการเคลื่อนกล้องไปตามทางเหมือนกับว่ากล้องนั้นคือมูฮัมมัด
สิ่งที่พรรณนาถึงมูฮัมมัด หรือครอบครัวของท่านได้มากที่สุดคือ ซุลฟิการ์ ดาบสองแฉกของอะลีในฉากต่อสู้, ไม้เท้าในฉากที่กะอ์บะฮ์ และมะดีนะฮ์ และก็อสวะฮ์อูฐของมูฮัมหมัด
การตอบรับ
ในเดือนกรกฎาคม ปี1976 ห้าวันหลังจากมีการฉายภาพยนตร์ในเวสต์เอนด์ออฟลอนดอน มีการโทรไปยังอักกาดให้เปลี่ยนชื่อจาก โมฮัมเหม็ด เมสเซนเจอร์ออฟก้อด ให้เป็น เดอะ เมสเซจ ภายใต้วงเงิน £50,000 ปอนด์
ดิลีส์ โพเวลล์ นักวิจารณ์ภาพยนตร์จากซันเดย์ทาม ได้บอกว่า "ดูเหมือนภาพยนตร์แบบตะวันตก … ตรงข้ามกับความคิดของชาวคริสต์ยุคแรก"
รางวัล
ภาพยนตร์เรื่องนี้เสนอชื่อเข้าชิงรางวัลออสการ์ในปี 1977 สาขาดนตรียอดเยี่ยม
ดนตรี
เสียงดนตรีประกอบเรื่อง เดอะ เมสเซจ กำกับโดยมอริส ฌาร์ และเล่นดนตรีโดยลอนดอนซิมโฟนีออร์เคสตรา
ฝั่งที่หนึ่ง
ฝั่งที่สอง
ประเทศมาซิโดเนียในโอลิมปิกเยาวชนฤดูร้อน 2014
ประเทศมาซิโดเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติมาซิโดเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศมาซิโดเนียไม่ได้รับเหรียญรางวัล
ยิงปืน
ผลการแข่งขันดังนี้ :
ว่ายน้ำ
ผลการแข่งขันดังนี้ :
มวยปล้ำ
ผลการแข่งขันดังนี้ :
สตาร์ วอร์ส: สงครามมนุษย์โคลน
สตาร์ วอร์ส : สงครามมนุษย์โคลน (Star Wars: Clone Wars) เป็นการ์ตูนทีวีแอนิเมชันของประเทศสหรัฐอเมริกา สร้างโดย Cartoon Network Studios โดยมีเนื้อเรื่องถูกจัดในกาแลกซีสตาร์ วอร์ส ระหว่างภาพยนตร์ภาค 2 และภาค 3 ออกอากาศครั้งแรกในสหรัฐอเมริกาทาง การ์ตูนเน็ตเวิร์ก ตั้งแต่วันที่ 7 พฤศจิกายน พ.ศ. 2546 – 25 มีนาคม พ.ศ. 2548 ส่วนในประเทศไทยออกอากาศทางทรูวิชั่นส์ ช่อง 52 และ ช่อง 7
ราเคล รอดริเกซ
วิกตอเรีย กอนซาเลซ (Victoria González; 12 มกราคม ค.ศ. 1991) เป็นนักมวยปล้ำอาชีพชาวอเมริกันเชื้อสายเม็กซิกัน เซ็นสัญญากับ WWE ภายใต้นามบนสังเวียน ราเคล กอนซาเลซ (Raquel González) เป็นนักมวยปล้ำอาชีพรุ่นที่ 2 ลูกสาวของ Ricky González ต่อมาใช้ชื่อว่า ราเคล รอดริเกซ (Raquel Rodriguez)
บูชาร์ นิชานี
บูชาร์ นิชานี (Bujar Nishani; 29 กันยายน ค.ศ. 1966 — 20 พฤษภาคม ค.ศ. 2022) เป็นนักการเมืองชาวแอลเบเนีย เขาเป็นประธานาธิบดีของแอลเบเนียในเดือนกรกฎาคม 2012
ชีวิตส่วนตัวและการศึกษา
บูชาร์ นิชานีเกิดในเมืองดูร์เรส ประเทศแอลเบเนีย ในปี 1988 เขาจบการศึกษาจากโรงเรียนทหารที่ Military Academy "Skënderbej" เขาเรียนปริญาโทที่ San Antonio, Texas และ California ในปี 2004 เขาจบคณะกฎหมายของมหาวิทยาลัยติรานา จบปริญญาโทวิชายุโรปศึกษา
เขาแต่งงานกับโอเดตา นิชานี และมีลูกกับเธอ 2 คน บูชาร์ นิชานีทนทุกข์ทรมาณ เนื่องจากมือและขาข้างซ้ายของเขาเคลื่อนไหวลำบาก
ประเทศอิตาลี
อิตาลี (Italy; Italia, ) มีชื่อทางการคือ สาธารณรัฐอิตาลี (Italian Republic; Repubblica Italiana, ) เป็นประเทศในภูมิภาคยุโรปใต้ และยังถือเป็นส่วนหนึ่งของยุโรปตะวันตก ตาม​ภูมิศาสตร์การเมือง​ Italy is often grouped in Western Europe. Academic works describing Italy as a Western European country: ตั้งอยู่บนคาบสมุทรอิตาลีและถูกคั่นด้วยเทือกเขาแอลป์ทางตอนเหนือ อิตาลีเป็นรัฐเดี่ยวซึ่งปกครองด้วยรูปแบบสาธารณรัฐระบบรัฐสภา มีเมืองหลวงและเมืองใหญ่ที่สุดคือกรุงโรม และมีศูนย์กลางเศรษฐกิจอยู่ทีมิลาน อิตาลีมีพื้นที่ 301,230 ตารางกิโลเมตร มีพรมแดนติดกับประเทศฝรั่งเศส, สวิตเซอร์แลนด์, ออสเตรีย, สโลวีเนีย และมีดินแดนแทรกขนาดเล็กตั้งอยู่ภายในได้แก่นครรัฐวาติกันและประเทศซานมารีโน มีประชากรราว 58 ล้านคน มากที่สุดเป็นอันดับ 3 ในสหภาพยุโรป